CELEX: 32017D1541
Language: lv
Date: 2017-07-17 00:00:00
Title: Padomes Lēmums (ES) 2017/1541 (2017. gada 17. jūlijs) par to, lai Eiropas Savienības vārdā noslēgtu Kigali grozījumu Monreālas Protokolam par ozona slāni noārdošām vielām

14.9.2017   
            
            
               LV
            
            
               Eiropas Savienības Oficiālais Vēstnesis
            
            
               L 236/1
            
         PADOMES LĒMUMS (ES) 2017/1541
   (2017. gada 17. jūlijs)
   par to, lai Eiropas Savienības vārdā noslēgtu Kigali grozījumu Monreālas Protokolam par ozona slāni noārdošām vielām
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 192. panta 1. punktu saistībā ar 218. panta 6. punkta otrās daļas a) apakšpunktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu (1),
   tā kā:
   
               (1)
            
            
               Savienība ar Padomes Lēmumu 88/540/EEK (2) kļuva par Vīnes Konvencijas par ozona slāņa aizsardzību (“Vīnes konvencija”) un Monreālas Protokola par ozona slāni noārdošām vielām (“Monreālas protokols”) pusi. Vēlāk tika apstiprināti šādi grozījumi Monreālas protokolā: pirmais grozījums ar Lēmumu Padomes 91/690/EEK (3), otrais grozījums ar Padomes Lēmumu 94/68/EK (4), trešais grozījums ar Padomes Lēmumu 2000/646/EK (5) un ceturtais grozījums ar Padomes Lēmumu 2002/215/EK (6).
            
         
               (2)
            
            
               Monreālas protokola Pušu 28. sanāksmē, kas notika Kigali Ruandā no 2016. gada 10. līdz 15. oktobrim, tika pieņemts vēl viens Monreālas protokola grozījums (“Kigali grozījums”), ar kuru Monreālas protokola kontroles pasākumiem pievieno pakāpenisku fluorogļūdeņražu patēriņa un ražošanas samazināšanu.
            
         
               (3)
            
            
               Pakāpeniska fluorogļūdeņražu patēriņa un ražošanas samazināšana ir nepieciešama, lai mazinātu minēto vielu ietekmi uz klimata pārmaiņām un lai novērstu to neierobežotu ieviešanu apritē, jo īpaši jaunattīstības valstīs.
            
         
               (4)
            
            
               Kigali grozījums ir nepieciešams, lai veicinātu Parīzes nolīguma, kas apstiprināts ar Padomes Lēmumu (ES) 2016/1841 (7), īstenošanu saistībā ar tajā noteikto mērķi noturēt globālās temperatūras pieaugumu krietni zem 2 °C virs pirmsindustriālā laikmeta līmeņa un tiekties temperatūras pieaugumu iegrožot vēl vairāk, proti, līdz 1,5 °C virs pirmsindustriālā laikmeta līmeņa.
            
         
               (5)
            
            
               Savienības īstenotās kompetences apmērs jautājumos, uz kuriem attiecas Vīnes konvencija un Monreālas protokols, kopš 1988. gada ir ievērojami paplašinājies. Saskaņā ar Vīnes konvencijas 13. panta 3. punktu Depozitāriju informē par jebkurām būtiskām Savienības kompetences robežu izmaiņām šajos jautājumos.
            
         
               (6)
            
            
               Savienība jau ir pieņēmusi instrumentus jautājumos, uz kuriem attiecas Kigali grozījums, tostarp Eiropas Parlamenta un Padomes Regulu (ES) Nr. 517/2014 (8).
            
         
               (7)
            
            
               Kigali grozījums būtu jāapstiprina,
            
         IR PIEŅĒMUSI ŠO LĒMUMU.
   1. pants
   Ar šo Eiropas Savienības vārdā tiek apstiprināts Monreālas |Protokola par ozona slāni noārdošām vielām Kigali grozījums.
   Ar šo, ievērojot Vīnes konvencijas 13. panta 3. punktu, tiek apstiprināta arī deklarācija par kompetenci.
   Kigali grozījuma un deklarācijas par kompetenci teksti ir pievienoti šim lēmumam.
   2. pants
   Padomes priekšsēdētājs norīko personu vai personas, kas ir tiesīgas Savienības vārdā deponēt Vīnes konvencijas 13. panta 1. punktā paredzēto apstiprināšanas instrumentu kopā ar deklarāciju par kompetenci (9).
   3. pants
   Šis lēmums stājas spēkā nākamajā dienā pēc tā pieņemšanas.
   
      Briselē, 2017. gada 17. jūlijā
      
         
            Padomes vārdā –
         
         
            priekšsēdētājs
         
         T. TAMM
      
   
   
      (1)  2017. gada 5. jūlija piekrišana (Oficiālajā Vēstnesī vēl nav publicēta).
   
      (2)  Padomes Lēmums 88/540/EEK (1988. gada 14. oktobris) par Vīnes Konvenciju ozona slāņa aizsardzībai un Monreālas Protokolu par vielām, kas noārda ozona slāni (OV L 297, 31.10.1988., 8. lpp.).
   
      (3)  Padomes Lēmums 91/690/EEK (1991. gada 12. decembris) par tiem grozījumiem Monreālas Protokolā par vielām, kas noārda ozona slāni, kurus 1990. gada jūnijā Londonā pieņēmušas Protokola Puses (OV L 377, 31.12.1991., 28. lpp.).
   
      (4)  Padomes Lēmums 94/68/EK (1993. gada 2. decembris) par grozījumiem Monreālas Protokolā par vielām, kas noārda ozona slāni (OV L 33, 7.2.1994., 1. lpp.).
   
      (5)  Padomes Lēmums 2000/646/EK (2000. gada 17. oktobris) par grozījumu pabeigšanu Monreālas Protokolā par vielām, kas noārda ozona slāni (OV L 272, 25.10.2000., 26. lpp.).
   
      (6)  Padomes Lēmums 2002/215/EK (2002. gada 4. marts) par ceturtā grozījuma pabeigšanu Monreālas Protokolā par vielām, kas noārda ozona slāni (OV L 72, 14.3.2002., 18. lpp.).
   
      (7)  Padomes Lēmums (ES) 2016/1841 (2016. gada 5. oktobris) par to, lai Eiropas Savienības vārdā noslēgtu Apvienoto Nāciju Organizācijas Vispārējās konvencijas par klimata pārmaiņām ietvaros pieņemto Parīzes nolīgumu (OV L 282, 19.10.2016., 1. lpp.).
   
      (8)  Eiropas Parlamenta un Padomes Regula (ES) Nr. 517/2014 (2014. gada 16. aprīlis) par fluorētām siltumnīcefekta gāzēm un ar ko atceļ Regulu (EK) Nr. 842/2006 (OV L 150, 20.5.2014., 195. lpp.).
   
      (9)  Kigali grozījuma spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.